
ROMÂNIA

JUDEȚUL TIMIȘ

ORAȘUL DETA

PRIMAR

Nr. 1342/07.02.2023
REFERAT DE APROBARE
a proiectului de hotărâre privind aprobarea delegării depunerii aplicației de finanțare 

către Județul Timiș, prin Consiliul Județean Timiș, pentru unitățile de învățământ din orașul Deta. 

Creșterea calității actului de învățământ în orașul nostru este o prioritate a actualei administrații. 
Prin alocările de resurse financiare din bugetul local se asigură în fiecare an o parte din dotările necesare desfășurării unui proces de învățământ care să respecte standardele actuale. În contextul în care aceste resurse sunt completate cu fonduri nerambursabile este necesar ca noi, ca și comunitate locală să facem ce este necesar pentru ca ele să fie atrase pentru a veni în completarea efortului pe care îl facem pe seama bugetului local. O astfel de oportunitate este dată de apelul de proiecte pentru dotarea cu mobilier, materiale didactice și echipamente digitale a unităților de învățământ preuniversitar și a unităților conexe, iar Consiliul județean Timiș poate scrie și depune un proiect, venind în întâmpinarea nevoilor unităților de învățământ din orașul nostru. 
În temeiul art. 136, alin. (1) din OUG  57/2019 privind Codul Administrativ am inițiat proiectul de hotărâre privind aprobarea delegării depunerii aplicației de finanțare către Județul Timiș, prin Consiliul Județean Timiș pentru unitățile de învățământ din orașul Deta. 

 PRIMAR,

Ec. Petru ROMAN
